**ԱՄՓՈՓԱԹԵՐԹ**

**ԵԱՏՄ ԱՆԴԱՄ ՊԵՏՈՒԹՅՈՒՆՆԵՐՈՒՄ «ԱՈՒԴԻՏՈՐԱԿԱՆ ԳՈՐԾՈՒՆԵՈՒԹՅՈՒՆ ԻՐԱԿԱՆԱՑՆԵԼՈՒ ՄԱՍԻՆ» ՀԱՄԱՁԱՅՆԱԳՐԻ ՆԱԽԱԳԾԻ (ԱՅՍՈՒՀԵՏ՝ ՆԱԽԱԳԻԾ) ՀԱՍՏԱՏՄԱՆ ՆՊԱՏԱԿԱՀԱՐՄԱՐՈՒԹՅԱՆ ՎԵՐԱԲԵՐՅԱԼ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |
| --- | --- | --- | --- |
| 1. ՀՀ ֆինանսների նախարարություն | | | 13.08.2021թ.  **Ն/5-1/20003-2021** |
| 1. Նախագծում Հայաստանի Հանրապետության համար ֆինանսական պարտավորություններ նախատեսող, եկամուտների նվազեցմանը կամ ծախսերի ավելացմանը հանգեցնող դրույթներ առկա չեն: |  | | |
| 1. ՀՀ արդարադատության նախարարություն | | | 09.08.2021թ.  **/14.2/22584-2021** |
| Նախագիծը չի պարունակում Հայաստանի Հանրապետության օրենքին հակասող նորմեր, սակայն պարունակում է օրենքի փոփոխություն կամ նոր օրենքի ընդունում նախատեսող նորմեր:  Մասնավորապես, Նախագծի 3-րդ հոդվածի 1-ին կետի 2-րդ պարբերության համաձայն՝ մեկ անդամ պետության աուդիտորական կազմակերպությունները (բացառությամբ սույն համաձայնագրի 32-րդ հոդվածի 2-րդ և 4-րդ կետում նշված աուդիտորական կազմակերպությունների) և անհատ աուդիտորները իրավունք ունեն աուդիտորական գործունեություն իրականացնելու մյուս անդամ պետություններում։ Օտարերկրյա պետության աուդիտորական կազմակերպության և անհատ աուդիտորների Հայաստանի Հանրապետության գործունեություն իրականացնելու կարգավորումներ ՀՀ օրենսդրությունում առկա չեն: Ուստի անհրաժեշտ է կատարել օրենսդրական փոփոխություններ «Աուդիտորական գործունեության մասին» օրենքում:  Նախագծով ի թիվս այլնի նախատեսվում է ֆիզիկական անձ անհատ աուդիտորների ռեեստրի վարում, այդ թվում՝ հրապարակում աուդիտորների ռեեստրը վարող մարմնի պաշտոնական կայքում: Միաժամանակ, Նախագծի 10-րդ հոդվածի 6-րդ մասի 1-ին նախադասության համաձայն՝ անդամ պետությունն ապահովում է աուդիտորական կազմակերպությունների, անհատ աուդիտորների և աուդիտորների ռեեստրում պարունակվող տեղեկությունների թափանցիկությունն ու հանրամատչելիությունը՝ բացառությամբ աուդիտորի անձնական տվյալների։ Միաժամանակ, Նախագծի 11-րդ հոդվածը սահմանում է աուդիտորական կազմակերպությունների, անհատ աուդիտորների և աուդիտորների ռեեստրում անհատ աուդիտորի և աուդիտորի մասին ընդգրկվող տեղեկությունների շրջանակը, որոնք «Անձնական տվյալների պաշտպանության մասին» օրենքի իմաստով անձնական տվյալներ են (այդ թվում՝ անունը, ազգանունը, հայրանունը, ծննդյան ամսաթիվը, հասցեն, կապի միջոցները և այլն):  Արդյունքում ստացվում է, որ Նախագծի 10-րդ հոդվածի 6-րդ մասի իմաստով անհատ աուդիտորի և աուդիտորի վերաբերյալ 11-րդ հոդվածով սահմանված ոչ մի տեղեկություն ըստ էության չպետք է հրապարակվի: Հաշվի առնելով Նախագծի 11-րդ հոդվածով սահմանված տեղեկությունների շրջանակը՝ գտնում ենք, որ Նախագծի 10-րդ հոդվածի 6-րդ մասի 1-ին նախադասության 1-ին և 2-րդ հատվածները փոխբացառող են և թյուրըմբռնումների տեղիք կարող են տալ: Առաջարկում ենք հստակ սահմանել, թե որ տվյալներն են ենթակա հրապարակման, որոնք՝ ոչ:  Նախագծի 10-րդ հոդվածի 6-րդ մասի 2-րդ նախադասության համաձայն՝ աուդիտորական կազմակերպությունների, անհատ աուդիտորների և աուդիտորների ռեեստրում ընդգրկված՝ աուդիտորի անձնական տվյալները շահագրգիռ անձանց տրամադրվում են միայն անդամ պետության օրենսդրությամբ սահմանված հիմքերով և կարգով։ Նախագծի 10-րդ հոդվածի 5-րդ մասի համաձայն՝ աուդիտորական կազմակերպությունների, անհատ աուդիտորների և աուդիտորների ռեեստրը վարվում է էլեկտրոնային ձևով և պետք է հասանելի լինի «Ինտերնետ» տեղեկատվական-հեռահաղորդակցական ցանցում՝ աուդիտորական կազմակերպությունների, անհատ աուդիտորների և աուդիտորների ռեեստրը վարող մարմնի պաշտոնական կայքում։ «Անձնական տվյալների պաշտպանության մասին» օրենքի 8-րդ հոդվածի համաձայն՝ անձնական տվյալների մշակումը (այդ թվում՝ փոխանցումն այլ անձանց կամ հրապարակումը) օրինական է, եթե ի թիվս այլնի ուղղակիորեն նախատեսված է օրենքով: Ելնելով վերոգրյալից և հաշվի առնելով Նախագծի 10-րդ հոդվածի 6-րդ մասի պահանջը՝ աուդիտորական կազմակերպությունների, անհատ աուդիտորների և աուդիտորների ռեեստրում ընդգրկված՝ աուդիտորի անձնական տվյալները հրապարակային դարձնելու անհրաժեշտության դեպքում անհրաժեշտ է, որ դա նախատեսվի օրենքով: Ուստի անհրաժեշտ է կատարել օրենսդրական փոփոխություններ կամ ընդունել նոր օրենք, որը կկարգավորի աուդիտորական կազմակերպությունների, անհատ աուդիտորների ռեեստրի ստեղծման և դրա գործարկման հետ կապված հարաբերությունները:  Հաշվի առնելով վերոգրյալը՝ հայտնում ենք, որ Համաձայնագրի նախագիծը ենթակա է վավերացման: | Ընդունվել է ի գիտություն: | | |
| 1. ՀՀ արտաքին գործերի նախարարություն | | | 09.07.2021թ.  **1111/27940-21** |
| «Եվրասիական տնտեսական միության շրջանակներում աուդիտորական գործունեություն իրականացնելու մասին» համաձայնագրի ստորագրումը համապատասխանում է Հայաստանի Հանրապետության վարած արտաքին քաղաքականությանը և ստանձնած միջազգային պարտավորություններին:  Ելնելով վերոնշյալից և ղեկավարվելով «Միջազգային պայմանագրերի մասին» օրենքի 5-րդ հոդվածով՝ ՀՀ արտաքին գործերի նախարարությունը նպատակահարմար է գտնում «Եվրասիական տնտեսական միության շրջանակներում աուդիտորական գործունեություն իրականացնելու մասին» համաձայնագրի ստորագրումը: | Ընդունվել է ի գիտություն: | | |
| 1. ՀՀ տարածքային կառավարման և ենթակառուցվածքների նախարարության | | | 14.07.2021թ.  **ՍՊ/17.2/17768-2021** |
| Նախագծով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ | | Ընդունվել է ի գիտություն: | |